श्रीनगर। रक्षा मंत्री निर्मला सीतारमण ने रविवार को जम्मू एवं कश्मीर के राज्यपाल सत्यपाल मलिक के साथ सुरक्षा हालात पर चर्चा की। एक बयान में कहा गया, 'सीतारमण ने सेना प्रमुख जनरल बिपिन रावत के साथ यहां राजभवन में राज्यपाल सत्यपाल मलिक के साथ चर्चा की। राजभवन में उनके पहुंचने पर राज्यपाल ने उनकी अगवानी की। रक्षा मंत्री ने मलिक को जम्मू एवं कश्मीर का राज्यपाल नियुक्त किए जाने पर शुभकामनाएं दी।'